Държавен вестник, бр. 79, 2007 г., стр. 7

Б Р О Й  79
Д Ъ Р Ж А В Е Н   В Е С Т Н И К
С Т Р .  7
митнически режим временен внос, съгласно
националното законодателство на държавата
на договарящата страна, където се осъществя-
ва временният внос. В тези случаи не се изисква
обезпечение на митните сборове и данъците. За
целите на митническия надзор се определят
следните учреждения:
а. Митница Видин—за българската страна;
б. Митница Калафат—за румънската страна.
2. Материалите, имащи статут на чуждес-
транна стока, съгласно националното зако-
нодателство на държавата на съответната до-
говаряща страна, които ще бъдат използвани
в работите по обекта, се поставят под режим
внос с освобождаване от вносни митни сборо-
ве и данъци.
3. Митническите улеснения, предвидени в
алинеи 1 и 2 на този член, се разрешават при
условие, че за всяка доставка на митническите
органи се представи документ (удостоверител-
но писмо), удостоверяващ предназначението на
стоките. Този документ се издава:
—за българската страна от Министерството
на транспорта на Република България;
—за румънската страна от Министерството
на транспорта, строителството и туризма на
Румъния,
по искане на основния изпълнител и задъл-
жително включва данни за физическа и коли-
чествена идентификация на превозваните сто-
ки, както и тяхната стойност и произход.
4. Въвеждането в строителната площадка на
оборудване, транспортни средства и материа-
ли, имащи статут на местна стока, съгласно
националното законодателство на Република
България, или имащи статут на румънска сто-
ка, съгласно националното законодателство на
Румъния, не се счита за напускане на митничес-
ката територия на държавата на тази договаря-
ща страна. Въвеждането на такива оборудване,
транспортни средства и материали не подлежи
на митнически формалности.
За целите на прилагането на горните раз-
поредби:
а. “Стоки, имащи статут на местни, съглас-
но националното законодателство на Републи-
ка България” означава:
—стоки, които са изцяло получени или про-
изведени на митническата територия на Репуб-
лика България в съответствие с българското
национално законодателство и които не съдър-
жат внесени от други страни стоки;
—стоки, които са внесени по установения ред
на митническата територия на Република Бъл-
гария и са пуснати в свободно обръщение съг-
ласно установената процедура;
—стоки, които са произведени на митничес-
ката територия на Република България или само
от стоките, посочени във второто тире, или от
стоките, посочени в първото и второто тире.
б. “Стоки, имащи статут на местна стока”
съгласно националното законодателство на
Румъния означава:
—стоки, получени или произведени изцяло
на територията на Румъния;
—стоки, получени в Румъния от материали,
получени или произведени изцяло в Румъния, и
от материали, които не са получени изцяло в
Румъния.
5. За целите на митническия контрол и над-
зор договарящите страни разменят списъци на
оборудване, транспортни средства и материали.
6. Нормите за безмитен внос на лични вещи
съгласно националните законодателства на
държавите на договарящи страни ще се при-
лагат според нуждите, регламентирани от броя
на влизания/излизания от лицата в рамките
на един месец.
7. Договарящите страни се задължават да
прилагат възможно най-добрите улеснени про-
цедури и облекчения съгласно националните
законодателства на техните държави.
8. Изнасянето от строителната площадка на
оборудване, транспортни средства и материа-
ли, които не са вложени в самия мост, се извър-
шва само през пункта за достъп, разположен на
територията на държавата на договарящата
страна, на която е разположен пунктът за дос-
тъп, през който е извършено въвеждането им
на строителната площадка.
Член 10
Пътен контрол
1. Пътните транспортни средства подлежат
на пътен контрол съгласно националните зако-
нодателства на държавите на всяка договаряща
страна и двустранните споразумения в област-
та на сухопътния транспорт.
2. Транспортните средства не се освобожда-
ват от пътни разрешителни и такси или тари-
фи, събирани от пътния администратор.
Член 11
Санитарен контрол
1. Органите за граничен контрол осъществя-
ват контрол, проверки и надзор съгласно наци-
оналните си законодателства по отношение на
здравето на хора, животни и растения в граници-
те на строителната площадка. Те се информират
взаимно за възможни или реални промени в
здравното състояние на трите категории.
2. При специални обстоятелства и в част-
ност в случай на епидемичен, епизоотичен и
фитосанитарен риск, компетентните здравни
власти могат да налагат чрез органите си за
граничен контрол на своя територия специфич-
ни мерки за защита и контрол, включително
налагане на временни или постоянни ограни-
чения на трафика на лица и/или определени
видове транспортни средства, оборудване и
материали.
3. В случай на международна епидемиоло-
гична тревога специализираните действия на
органите за граничен контрол се координират
от националния орган, отговарящ за обществе-
ното здраве на всяка договаряща страна.